用不同嘅電話號碼，將工作同私人生活分開。又或者網上買賣時聯絡，攞優惠著數時要用手機認證？亦可以用開一個「推廣專用」號碼，減省將主線號碼洩露給第三者嘅機會，減少收到滋擾廣告電話嘅機會。
▲收到 來電 / SMS 時，一眼就可以分辨來電者，打去邊個號碼。
▲可以設定打去「副號」嘅來電，直接飛去留言。呢個號碼，用黎登記攞優惠時就啱哂！
以下，就即刻講下點樣用「一機多號」開多一個新嘅附屬號碼，即是「副號」啦！
▲首次啟動應用軟件時，要先註冊主線號碼 。（注意：驗證碼以 MMS 送出，要確保有流動數據呀！）完成驗證後，可以選擇試用或登記。之前未用過，覺得有興趣 ? 睇埋落去，攞返個 30天試用 (一個月)推廣碼啦！
▲ 登記試用後就可以揀返個靚號碼。「一機多號」提供多達 10 個號碼比你揀。
▲Play Store 上這一類雙開 App 應用有幾款，好似 Parallel Space、雙開助手、App Cloner。
▲安裝好 Parallel Space 之後，在 App 主畫面就可以見到 App 嘅設定。下面「＋」號就可以雙開一個 App。
▲ 加左 WhatsApp 之後，就可以系 Parallel Space 嘅主畫面見到新開嘅 WhatsApp。這個 WhatsApp 就好似剛剛由 Play Store 下載嘅一樣，喺呢到輸入剛剛開嘅「副號」。
▲轉個頭，「副號」就會收到 SMS。喺「一機多號」App 入面嘅「訊息」，就見到 WhatsApp 六位驗證碼。輸入去 Parallel Space 入面嘅 WhatsApp 就可以用架喇。
▲搞掂！
▲ 十分貼心地，每個號碼都有不同顏色嘅界面，用家可以好容易就知道用緊那一個「身份」。
▲用「副號」打出嘅電話 / 發出嘅 SMS，對方只會睇到相應「副號」嘅號碼。對方不會知道你用緊「一機多號」撥出電話，亦無法知道你嘅主線電話或者其他「副號」嘅號碼。
▲「一機多號」除了可以喺 App 入面開新嘅號碼，仲可以加入用緊嘅電話號碼。就連固網電話都可以。而家大家都慣左揸手機多，想扔左屋企個家居電話，但又想留著個號碼，就可以將用緊嘅固網號碼加入到「一機多號」，一部手機就攪掂。就算出左街，人地打黎都隨時聽到。
*新客戶：未曾登記一機多號服務或參與一機多號任何試用計劃。